Düşdü (Ağ Aşıq)
Yenə yada düşdü nakam eşqimiz,
O gözün oduna bir daha yandım. 
Məhəbbət ötəri hal da deyilmiş,
Hu çəkdim, Kərəm təkin, aha yandım.

Yarım hələ sağalmayıb qaysardı,
O səs məni ötən günə qaytardı, 
Varlığımı haray sardı, hay saldı,
Od tutdu şirin can, daha oysandım.

Vəfalı dilbərim üzümə güldü,
Şux baxdı gözümə, qəlbimi bildi.
Ağ Aşıq, Süsənbər bir əhli-dildi, 
Görüncə üzünü, ilahə sandım.
Qoşmalar